375 



NYCTAGINEAE: GEOGRAPHIA ET USUS. 



376 



stributione latissima gaudent-, ut Phytolacca decandra et ico- 

 sandra, Bivina humilis, Microtea debilis et al., partim illae in 

 Brasilia sedem principalem habere et exinde in terras quasdam 

 confines procurrere videntur (e. gr. Mohlana nemoralis, Pir- 

 cunia dioica)*). 



Inter regioncs phytogeographicas Brasiliae Dryadum regio 

 Phytolaccaceis uberrima est, in qua species 17 observatae sunt; 

 apud Oreades 8, et totidem apud Hamadryades degunt, 6 in re- 

 gione Najadum, una tantuni in Napaearum districtu. Quod ad 

 genera attinet, Gallesia in Dryadum regionem restricta est, Se- 

 guiera praecipue in provinciis mediis et orientalibus occurrit, 

 reliqua districtus peculiares in universum non affectant. 



2. Nyctagineae, item praecipue terris tropicis et subtro- 

 picis peculiares, genera 19 cum speciebus 140 exhibent, quarum 

 America omnia fere genera cum speciebus 109 alit, orbis anti- 

 quus species quidem 36 (5 cum novo orbe communes), nullum 

 vero genus endemicum, unico tantum excepto Epilithe in Java 

 indigeno. In Brasilia species 46, genera 7 occurrunt. Inter 

 genera unum habetur endemicum, Andradaea, e speciebus contra 

 36 endemicas novimus, praesertim e Bougainvilleae, Pisoniae et 

 Neeae generibus. Neeae Najadum districtum praediligunt, Bouga- 

 invilleae et Pisoniae Dryadum et Hamadryadum regiones. Plerae- 

 que species limitibus arctis includuntur; latius tamen vagant 

 Mirabilis Jalapa , Pisonia aculeata et Boerhaaviae tres supra 

 enumeratae, quae totam fereAmericam tropicam et partim orbem 

 etiam antiquum incolunt. 



DE PHYTOLACCACEARUM ET NYCTAGINE- 

 ARUM BRAS1LIENSIUM USU. 



1. Phytolaccaceae. Phytolacca decandra (Tintureira, 

 Herva dos cachos da India). Herba, radix et baccae imma- 

 turae vehementer purgantes, novella tamen herba (ut etiam in 

 Phyt. esculenta) Spinaciae instar edulis. Folia in cataplasmate 

 ulceribus male moratis imposita minim proficere dicuntur. Baccae 

 maturae succus kermesinus inter cosmetica mulierum et passim 

 etiam tingendis bellariis et vino adhibetur, nocivus tamen vi- 

 detur. — Gallesia Gorazema (Pao d'Alho). Omnes partes, 



*) Rivina brasiliensis praeter in Brasilia etiam in Nova Andalusia in- 

 dicator, quod tamen probabiliter in determination inuccurata nititur. 



praesertim radix, odorem gravem Allii aut Asae foetidae spirant. 

 Balnea cum ligno et foliis praeparata tamquam medicamen 

 summae efficaciae in variis morbis praescribuntur ; item fomenta 

 e foliis et libro ramulorum juniorum facta in tumore glandulae 

 prostatae imponuntur. Lignum multo Kali pollet et lixivia inde 

 parata ad clarificandam mellaginem sacchari et in saponis fabrica 

 adhibentur. — Seguieria jloribunda et al. : Virtutes similes ac 

 in antecedents — Petiveria tetrandra et alliacea (Herva de 

 Pipi, Raiz de Guine): Radix et herba fortiter Allium olent; 

 antifebrilia, diaphoretica , diuretica et anthelmintica dicuntur, 

 cocta in cataplasmate contra artuum motum ex refrigerio dirai- 

 nutum et paralysin applicantur; radix P. alliaceae masticata 

 etiam dentium dolores sedare creditur. 



2. Nyctagineae. Mirabilis Jalapa et dichotoma (Mara- 

 vilha, Bonina, Boas Noites Brasil.): Radices drasticae et 

 emeticae („Jalappae spuriae" dictae) contra leucorrhoeam , dia- 

 betem et hydropem passim in usu sunt. — Pisonia aculeata: 

 Herbae decoctum in gonorrhoea proficere dicitur. — Pisoniae 

 tomentosae (Pao Judeo, Pao Lepra) folia colorem nigrum 

 praestant, ab incolis in deserto provinciae Minas Geraes magni 

 aestimatum ; quod arbor homines sub ea recubantes lepra afficiat, 

 ut ex ejus nomine vernaculo „Pao lepra" suspicatum est, non 

 satis confirmatum habetur. — Neea theifera: Folia parvam Cof- 

 feini quantitatem (cc. 7 4 %) continent*); decoctum loco Theae 

 passim a Brasiliensibus bibitur. Praeterea folia, ut ea Pisoniae 

 tomentosae, nigrum colorem suppeditant, ad tingenda opera gos- 

 sypina a Minensibus adhibitum. — Boerhaavia hirsuta et erecta 

 (Herva toustao): Radix emetica et drastica, herbae succus 

 amaricans resolvens, in variis morbis adhibentur. — Bouga- 

 invittea spectabilis , bracteis splendide coloratis insignis ,- orna- 

 menti caussa colitur. — Andradaea Jloribunda lignum violaceo- 

 tingens suppeditat. **) 



Eichler. 



*) Cf. Scharding et Oersted in Oversigt Kong. Dansk. Vidensk. 

 Selsk. Forhandl. 1863; Netto in Ann. sc. nat. V. Sen V. sub 

 Pisonia Caparrosa. 



**) Quoad notitias supra datas cf. Martius, Syst. mat. med. veg. Bras. 

 4. 36. 71. 78.; Endlicher, Enchirid. 194. 509; Rosenthal, PI. 

 diaphor. 226. 702.; Netto, 1. c; Langgaard, Novo Formulario 

 medico e pharmaceutic II. edit., Rio de Jan. 1872, p. 235. 435. 

 499. 601.; Allemao, loco supra ad Andradaeam citato. 



